open-index/open-wikipedia-markdown huggingface dataset:
Bundestāgs

**Vācu Bundestāgs** () ir Vācijas likumdevējs. Vācijā ir divpalātu parlaments, kur Bundestāgs ir apakšpalāta un Bundesrāts — augšpalāta. Bundestāgs tika izveidots ar 1949. gada Pamatlikumu, nomainot Reihstāgu. Pašreizējā 20. Bundestāga prezidente ir Bērbele Basa (*Bärbel Bas*) no Vācijas Sociāldemokrātiskās partijas. Kopā apakšpalātā ir 736 locekļi.

Bundestāgs ir viena no spēcīgākajām parlamentārajām institūcijām Eiropā, jo Vācija ir ES lielākā ekonomika un politiskais līderis. Tam ir būtiska loma Eiropas Savienības politikā, migrācijas jautājumos un starptautiskajā drošībā.

## Bundestāga funkcijas un pilnvaras
Bundestāgs ir galvenā likumdošanas un izpildvaras kontroles institūcija Vācijā. Tā galvenie uzdevumi ir:

* Likumu pieņemšana — Bundestāgs izskata un apstiprina visus federālos likumus.
* Valdības kontrole — parlamenta komisijas un debates uzrauga federālo valdību un kancleru.
* Kanclera ievēlēšana — Bundestāgs balso par federālā kanclera kandidatūru pēc prezidenta ieteikuma.
* Budžeta apstiprināšana — nosaka valsts budžetu un nodokļu politiku.
* Ārpolitikas veidošana — lemj par starptautiskajiem līgumiem un Vācijas iesaisti ES un NATO.

## Vēlēšanas

Vēlēšanas notiek ik pēc četriem gadiem, pēdējās vēlēšanas notika 2021. gada 26. septembrī, taču pēc neuzticības balsojuma 2025. gada 23. februārī notika pirmstermiņa vēlēšanas.

Vēlēšanu rezultāti 24. februārī liecināja, ka kristīgo demokrātu apvienība (CDU/CSU) saņēma 28,6% balsu (208 deputātu vietas; +4,4%), nacionālistu partija "Alternatīva Vācijai" (AfD) 20,8% vēlētāju balsu (152 vietas; +10,4%), sociāldemokrāti (SPD) saņēma 16,4% balsu (120 deputātu vietas; -9,3%), zaļie (Apvienība 90./Zaļie) 11,6% balsu (85 deputātu vietas; -3,1%), kreisie (*[[Kreisā partija (Vācija)|Die Linke]]*) 8,8% balsu (64 deputātu vietas; +3,9%). Dāņu nacionālās minoritātes partija (SSW) ar 0,2% balsu ieguva 1 deputāta vietu.

Jaunizveidotā kreiso populistu Zāras Vāgenknehtas apvienība (BSW) ar 4,97% balsu palika ārpus parlamenta. Smagu sakāvi cieta Brīvo demokrātu partija (FDP), kas saņēma 4,3% balsu un nespēja pārvarēt 5% barjeru, kas noteikta iekļūšanai parlamentā.

Pers.Ver.Wahl.v4.svg|Bundestāga balsošanas zīmes skaidrojums
German parliamentary elections diagram.svg|Bundestāga vēlēšanu iznākumi un VFR valdību vadītāji


## Atsauces

## Ārējās saites

*
2012. gada Eiropas Grand Prix

**2012. gada [[Eiropas Grand Prix|Eiropas ''Grand Prix'']]** izcīņa notika 24. jūnijā Valensijā. Otro uzvaru sezonā izcīnīja Fernando Alonso atstājot aiz sevis Kimi Reikenenu un Mihaelu Šūmaheru, kuram šis bija pirmais pjedestāls pēc atgriešanās F1. Sacīkstēs veselības stāvokļa dēļ (zarnu infekcija) nepiedalījās Timo Gloks.

## Kvalifikācija

;Piezīmes
: - Gloks nepiedalījās kvalifikācijā veselības stāvokļa dēļ, pēc ārstu konsultācijas tika pieņemts lēmums dalību sacīkstēs atsaukt.

## Sacīkstes

;Piezīmes: — Maldonado saņēma 20 sekunžu sodu par "nedrošu atgriešanos trasē", kas izraisīja sadursmi ar Hamiltonu. Maldonado no 10. vietas nokrita uz 12.

## Kopvērtējums

;Braucēju čempionāts

;Konstruktoru čempionāts

* **Piezīme**: parādītas tikai pirmās piecas pozīcijas.
Bauskas rātsnams

**Bauskas rātsnams** ir 17. gadsimtā celts rātsnams Bauskā, kas pēc tā uzcelšanas esot bijis lielākais un greznākais rātsnams visā Kurzemes un Zemgales hercogistē. 2011. gadā tika pabeigta tā rekonstrukcija un tas atguva pirmatnējo izskatu. Pašlaik Bauskas rātsnamā atrodas tūrisma informācijas centrs un izstāžu zāle. Rātsnama ēka ir valsts nozīmes arhitektūras piemineklis.

## Vēsture
1615. gada 18.decembrī Zemgales hercogs Frīdrihs Bauskas pilsētai deva atļauju celt rātsnamu. 19. gadsimta vidū pilsētas rāte nolēma nojaukt avārijas stāvoklī esošo rātsnama zvanu torni, kura zvans sasauca pilsētniekus uz sanāksmēm. 1869. gadā ēkai nojauca otro stāvu, izveidojot vienstāva namu, kam veiktas vairākas pārbūves. Rātsnams tolaik bija vienīgais mūra nams pilsētā, atskaitot Sv.Gara baznīcu. Kādā 1657. gada dokumentā pieminēts rātsnama vīna pagrabs.

Arheoloģiskajos izrakumos konstatēts, ka vienstāva mūra ēka šeit bijusi jau pirms 1615. gada, kas pēc hercoga Frīdriha piešķirtās privilēģijas pārtapusi par divstāvu ēku ar torni. Nav zināms gads, kurā tika pabeigta divstāvu rātsnama būve. Senākā celtne varētu būt tapusi 16. gadsimta beigās, kad, pēc Kurzemes un Zemgales hercoga Gotharda 1584. gada rīkojuma tika likvidēta Vairogmiesta apbūve pie Bauskas pils un izveidota jauna pilsētveida apmetne tagadējās vecpilsētas vietā. Izrakumos atrastie glazēto krāsns podiņu fragmenti liecina par greznām krāsnīm.


Attēls:Bauskas rātsnams. Town hall of Bauska. December, 2011.jpg|Bauskas rātsnams 2011. gada decembrī
Attēls:Bauska Rātsnams 2014.JPG|Rātsnams 2014. gada janvārī
Attēls:Bauska Rātsnams 2013 2.JPG|Rātsnama tornis
Attēls:Bauska ratslaukums.JPG|Sānskats
Attēls:Bauska Rātsnams 2013 3.JPG|2013. gada pilsētas svētku laikā


## Rekonstrukcija
Rātsnama rekonstrukcijas projekta izstrādei vērtīgākais izejmateriāls bija 1840. gada uzmērījumi ar fasāžu zīmējumiem. Ņemot vērā, ka drīz pēc tam, 1852. gadā, tika nojaukts tornis un 17 gadus vēlāk — otrais stāvs, tad šos materiālus var uzskatīt par neaizstājamiem.

## Bauskas rāte
Bauskas rāti 17. gadsimtā veidoja birģermeistars, pilsētas fogts un pieci rātskungi. Rātskungus un birģermeistaru ievēlēja uz mūžu. Kad kāds rātskungs nomira, tad atlikušie viņa vietā izvēlējās citu no pilsētas namnieku vidus. Par birģermeistaru ievēlēja kādu no rātskungiem. Rātei bija arī tiesu varas funkcija. Fogts sprieda tiesu pilsētas iedzīvotājiem, bet šis spriedums stājās spēkā, kad to bija apstiprinājusi rāte. Rātes tiesas spriedumus varēja pārsūdzēt tikai hercoga galma tiesā. Namnieki nedrīkstēja pa tiešo sūdzēties pilskunga vai galma tiesā, no sākuma sūdzību vajadzēja skatīt rātes tiesā.

Tranzīttirdzniecības preču svēršana un muitas iekasēšana notika pilsētas rātsnamā, tādējādi papildinot pilsētas kasi.

## Atsauces

## Ārējās saites
*
Oļģerts Jurgensons

**Oļģerts Jurgensons** (dzimis ) ir bijušais latviešu basketbolists, spēlējis vieglā uzbrucēja pozīcijā.

Basketbolista karjeru sācis Liepājā. Jau padsmit gadu vecumā piedalījies Liepājas meistarsacīkstēs. Laikā no 1959. līdz 1976. gadam spēlējis Rīgas VEF kluba sastāvā, ilgu laiku bija komandas kapteinis, kā arī viens no retajiem basketbolistiem, kurš visu spēlētāju karjeru bija uzticīgs vienai komandai, kļūstot par Rīgas VEF rekordistu - komandā pavadījis 16 sezonas. Divas reizes izcīnījis PSRS čempionāta bronzas medaļu (1960, 1963). Tāpat piedalījies trijos PSRS Tautu spartakiādes turnīros, no kuriem lielākos panākumus guva 1963. gadā, kad tika izcīnīta 3. vieta (tādējādi tika izcīnīta arī 3. vieta PSRS čempionātā). 80 spēles aizvadījis Latvijas PSR izlasē. Spēlējis arī PSRS izlasē, 1963. gadā kļūstot par Eiropas čempionu. 

Studējis Rīgas Politehniskajā institūtā. Pēc sportista karjeras beigām strādājis Ādažu kolhozā, vēlāk deviņdesmitajos nodibinājis veiksmīgi strādājošu celtniecības firmu.

## Atsauces

## Ārējās saites

* Latvijas basketbola Goda zāles profils
Ēriks Džonsons (hokejists)

**Ēriks Roberts Džonsons** (; dzimis 1988. gada 21. martā) ir bijušais amerikāņu hokejists, aizsargs.

## Spēlētāja karjera
Profesionālo karjeru Džonsons uzsāka 2007.—08. gada sezonā, kad debitēja NHL kluba Sentluisas "Blues" rindās. 2008. gada vasarā Ēriks piedzīvoja smagu traumu, kuras rezultātā izlaida visu nākamo sezonu, taču "Blues" ierindā atgriezās jau līdz ar 2009.—10. gada sezonu.

2011. gada februārī Džonsons tika aizmainīts uz Kolorādo "Avalanche" vienību. 2022.–2023. gada sezonas noslēgumā Džonsons pameta "Avalanche" komandu kā brīvais aģents pēc 13 klubā pavadītajām sezonām un 2023. gada 1. jūlijā parakstīja viena gada līgumu par 3,25 miljoniem ASV dolāru ar Bufalo "Sabres" komandu.

2024. gada 8. martā, "Sabres" komandai neiekļūstot izslēgšanas spēlēs, Džonsons tika aizmainīts uz Filadelfijas Flyers apmaiņā pret 2024. gada ceturtās kārtas drafta izvēli. Karjeru 2025. gadā noslēdzis "Avalanche" vienībā.

ASV hokeja izlases sastāvā Džonsons izcīnījis  sudraba medaļu 2010. gada olimpiskajās spēlēs, kā arī bronzas medaļu 2013. gada Pasaules čempionātā. Džonsons spēlējis arī 2007. gada Pasaules čempionātā.
## Atsauces

## Ārējās saites
Ēriks Džonsons

**Ēriks Džonsons** var būt:
* Ēriks Džonsons (*Eric Johnson*), amerikāņu mūziķis (dzimis 1954.)
* Ēriks Džonsons (*Erik Johnson*), amerikāņu hokejists (dzimis 1988.)
USA-236

**USA-236**, zināms arī kā **NRO L-38**, ir ASV militārs pavadonis. Tas tika palaists 2012. gada jūnijā Nacionālā izmeklēšanas biroja vajadzībām.

Pavadonis tika palaists  12:28 UTC ar nesējraķeti Atlas V/401 (*AV-023*) no Kanaveralas zemesraga Gaisa spēku stacijas.

Lai gan kosmiskā aparāta parametri un misijas detaļas oficiāli netiek izpaustas, neatkarīgi eksperti uzskata, ka *NRO L-38* ir militārās sakaru sistēmas Satellite Data System trešās paaudzes pavadonis. SDS-3 sistēma sastāv no eliptiskās un ģeostacionārās orbītās riņķojošiem aparātiem, kas paredzēti radiosignālu retranslācijai. *USA-236* ievadīts ģeostacionārā orbītā.

## Atsauces

## Ārējās saites
* SDS-3 1, 2, 3, 4, 5, 6, 7 (Quasar ?) Gunter Dirk Krebs
Ēriks Kārlsons

**Ēriks Kārlsons** (; dzimis 1990. gada 31. maijā) ir zviedru hokejists, aizsargs, Zviedrijas hokeja izlases dalībnieks. Pašlaik (2026) Kārlsons spēlē Nacionālās hokeja līgas kluba Pitsburgas "Penguins" sastāvā.

## Spēlētāja karjera
Profesionāļa karjeru Kārlsons uzsāka 2007.—08. gada sezonas otrajā pusē, kad debitēja Zviedrijas Elitsērijas kluba Frölunda HC sastāvā. Komandas sastāvā Ēriks aizvadīja arī lielāko daļu 2008.—09. gada sezonas, taču 2009. gada vasarā pārcēlās uz Ziemeļameriku.

2009.—10. gada sezonā Kārlsonam izdevās veiksmīga debija NHL, Otavas "Senators" rindās aizvadot 60 spēles. 2011.—12. gada sezonā zviedrs piedzīvoja izrāvienu, 81 spēlē atzīmējoties ar 78 rezultativitātes punktiem un izcīnot arī Džeimsa Norisa balvu. 2012. gada jūnijā Kārlsons līgumu ar "Senators" pagarināja uz nākamajiem septiņiem gadiem. 2014.—15. gada sezonu Kārlsons uzsāka jau kā "Senators" kapteinis, sezonas noslēgumā otro reizi iegūstot Džeimsa Norisa balvu. No 2013. līdz 2016. gadam trīs sezonas pēc kārtas Kārlsons noslēdza kā visas līgas rezultatīvākais aizsargs. Vienlaicīgi viņš bija arī "Senators" rezultatīvākais spēlētājs. Kā Zviedrijas labākais hokejists 2015.—16. gadā Kārlsons ieguva *[[Gulcpucken]]* balvu.

2018. gada 13. septembrī Kārlsons (kopā ar Frensisu Peronu) tika aizmainīts uz Sanhosē Sharks apmaiņā pret Krisu Tīrniju, Dilanu DeMelo, Džošu Norisu, Rūdolfu Balceru, Sharks pirmās kārtas izvēle 2020. gadā, otrās kārtas izvēle 2019. gadā. un nosacīta otrās kārtas izvēle 2021. gadā.

2023. gada 6. augustā Kārlsons tika aizmainīts uz Pitsburgas Penguins trīs komandu darījumā, iesaistot arī Monreālas Canadiens.

Zviedrijas hokeja izlases sastāvā izcīnījis sudraba medaļu 2014. gada Olimpiskajās spēlēs, tiekot atzīts par turnīra labāko aizsargu un iekļauts arī turnīra simboliskajā izlasē. Kārlsons spēlējis arī 2010. un 2012. gada, 2024. gada Pasaules čempionātos, 2010. gadā un 2024. gadā kopā ar izlasi izcīnot bronzas medaļas.

## Ārējās saites

## Atsauces
Visvaldis Eglītis

**Visvaldis Eglītis** (dzimis , miris ) bija latviešu basketbolists, spēlējis centra pozīcijā.

Laikā no 1958. līdz 1965. gadam spēlējis Rīgas VEF kluba sastāvā, pēc tam no 1965. līdz 1974. gadam — Rīgas ASK, savukārt pēc tam atgriezies VEF sastāvā, kur spēlēja līdz 1976. gadam. 1960. gadā VEF sastāvā izcīnīja bronzas medaļu PSRS čempionātā. Latvijas PSR izlasē aizvadījis 128 spēles, ir otrs visvairāk Latvijas PSR izlasē spēles aizvadījušais basketbolists pēc Kārļa Strēļa, kas aizvadījis 137 spēles. V. Eglītis piedalījies vairākās PSRS Tautu spartakiādēs, 1963. gadā ieņēma 3. vietu. Piecas reizes izcīnījis Latvijas PSR čempiona titulu (1958—1961, 1963). 1965. gadā PSRS izlases sastāvā izcīnīja uzvaru Eiropas čempionātā.

## Atsauces

## Ārējās saites
* Latvijas basketbola Goda zāles profils
* ''Gramata21'' profils
Bišu dzimta

**Bišu dzimta** jeb **medusbišu dzimta** (*Apidae*) ir plēvspārņu (*Hymenoptera*) dzimta, kas pieder bišveidīgo kukaiņu grupai (*Apiformes*). Bišu dzimta ir ļoti plaša, apvienojot parastās medusbites, bezdzeloņu medusbites, namdarbites, orhidejbites, dzegužbites, kamenes, pūkbites un daudzas citas mazāk pazīstamas bišu grupas. Bišu dzimta tiek dalīta 3 apakšdzimtās: dzegužbitēs (*Nomadinae*), medusbitēs (*Apinae*) un namdarbitēs (*Xylocopinae*).  

## Īpašības
Šajā grupā ir gan sabiedriskas bišu sugas, piemēram, medusbites un kamenes, gan bites vientuļnieces, piemēram, namdarbites un parazītbites jeb dzegužbites. Saskaņā ar jaunāko sistemātiku bišu dzimtai pieder visas garmēles bišu sugas, izņemot tās sugas, kas pieder griezējbišu dzimtai (*Megachilida*). Sugām, kas veido ligzdas, mātītes vāc ziedputekšņus, kas pamatā saķeras uz pakaļējo kāju matiņiem. Salīdzinoši griezējbites ziedputekšņus pamatā savāc uz vēdera matiņiem. Ligzdas atkarībā no sugas tiek būvētas augsnē zem zemes, trūdošā kokā vai arī tiek būvētas brīvstāvošas ligzdas aizsargātā vietā. Piemēram, kamenes ligzdu var iekārtot zem sausām lapām, sūnām, vecas, sausas zāles, iekārtoties pamestās peļu alās, koku dobumos un citās pasargātās vietās. Toties namdarbites ligzdu iekārto trūdošā kokā. Bišu dzimtas sugas ir vienas no svarīgākajiem un nozīmīgākajiem kukaiņiem augu apputeksnēšanā.

## Sistemātikas izmaiņas
Mūsdienās bišu dzimta ir daudz plašāka kā tas bija vēl nesenā pagātnē. Bišu dzimta ir apvienota ar agrāko pūkbišu (*Anthophoridae*) un ktenoplektrīdbišu (*Ctenoplectridae*) dzimtām. Vecās bišu dzimtas četras apakšdzimtas mūsdienās tiek klasificētas kā mūsdienu medusbišu apakšdzimtas (*Apinae*) ciltis. 

## Sistemātika
***Bišu dzimta** (*Apidae*)
**Dzegužbišu apakšdzimta (*Nomadinae*)
**Medusbišu apakšdzimta (*Apinae*)
**Namdarbišu apakšdzimta (*Xylocopinae*)

## Atsauces

## Ārējās saites
*Bites (Apidae) 
*Kamenes mūžs
*Melnā kamene Bombus lucorum
*BBC: Bees
*Higher-level bee classifications (Hymenoptera, Apoidea, Apidae sensu lato)
Gunārs Siliņš

**Gunārs Siliņš** (dzimis , miris ) bija latviešu basketbolists, spēlēja uzbrucēja pozīcijā.

## Karjera
Spēlēt sācis 1939. gadā. Laikā no 1944. līdz 1949. gadam spēlēja Rīgas "Dinamo", vēlāk pārstāvēja Maskavas KGS (1949—1953), no 1953. līdz 1954. gadam bija Maskavas PACN spēlētājs, savukārt Rīgas ASK noslēdza karjeru (1955—1959). Ar panākumiem startējis PSRS čempionātā: piecas reizes izcīnījis zelta (1952, 1955—1958), trīs reizes sudraba (1951, 1953, 1954) un vienu reizi bronzas medaļu (1950). G. Siliņš kļuva par pirmo latvieti, kas izcīnījis PSRS čempiontitulu. ASK sastāvā izcīnīja pirmos divus Eiropas čempionvienību kausus 1958. un 1958.—1959. gada sezonā. Aizvadīja 31 spēli Latvijas PSR izlasē, 1956. gadā uzvarēja PSRS Tautu spartakiādē. PSRS izlases sastāvā izcīnīja uzvaru 1953. gada un 3. vietu 1955. gada Eiropas čempionātā. 1954. gadā PSRS izlases sastāvā tika gūta uzvara arī Universiādē.

1953. gadā kļuva par PSRS Nopelniem bagāto sporta meistaru.

## Atsauces

## Ārējās saites

* Latvijas basketbola Goda zāles profils
* Latviešu izcilākie centri PSRS ērā, 4.daļa - Gunārs Siliņš
Siliņš

**Siliņš** (sieviešu dzimtē Siliņa) ir latviešu cilmes uzvārds. Cilvēki ar šo uzvārdu:

* Aivars Siliņš (1947—2016) ― aktieris;
* Aldis Siliņš (1979) ― aktieris;
* Andrejs Siliņš (1940. gada) ― fiziķis, pasniedzējs un politiķis;
* Andris Siliņš (1945) ― ārsts, sabiedriskais darbinieks un politiķis;
* Armands Siliņš ― operdziedātājs;
* Edgars Imants Siliņš (1927—1998) ― fiziķis;
* Egils Siliņš (1961) ― operdziedātājs;
* Elmārs Siliņš (1937—2020) ― finansists un politiķis;
* Ēvalds Siliņš (1919—2015) ― komponists, pedagogs, diriģents;
* Herberts Siliņš (1926—2001) ― gleznotājs;
* Gunārs Siliņš (1928—2001) ― basketbolists;
* Jānis Siliņš:
** Jānis Siliņš (1958) ― mākslas zinātnieks;
** Jānis Siliņš (1945) ― riteņbraukšanas treneris un politiķis;
* Klāvs Siliņš (1904—1984) ― skolotājs un ģeneologs, latviešu personvārdu pētnieks;
* Laimonis Siliņš (1926—2019) ― aktieris un režisors;
* Leonīds Siliņš (1916—2005) ― sabiedriskais darbinieks, Latvijas Centrālās padomes dalībnieks;
* Matīss Siliņš (1861—1942) ― skolotājs un etnogrāfs, pirmais kartogrāfs, kas sastādījis kartes latviešu valodā;
* Ojārs Siliņš (1993) ― basketbolists;
* Uldis Siliņš ― aktieris;
* Vilis Siliņš (1874—1935) ― sabiedriskais darbinieks, zemnieku kooperācijas kustības darbinieks;

## Skatīt arī
* Siliņa
* Sils
* Šiliņš
Medusbišu apakšdzimta

**Medusbišu apakšdzimta** (*Apinae*) ir plēvspārņu (*Hymenoptera*) apakšdzimta, kas pieder bišu dzimtai (*Apidae*). Tā ir viena no lielākajām bišu dzimtas apakšdzimtām, kas apvieno medusbites, bezdzeloņa medusdbites, orhidejbites, kamenes un daudzas citas mazāk pazīstamas bišu sugas. Mūsdienās medusbišu apakšdzimtā tiek klasificētas arī pūkbites (*Anthophorini*), kas nesenā pagātnē bija daļa no pūkbišu dzimtas (*Anthophoridae*). Pārējās pūkbišu sugas mūsdienās veido divas citas bišu dzimtas apakšdzimtas - dzegužbišu apakšdzimtu (*Nomadinae*) un namdarbišu apakšdzimtu (*Xylocopinae*).

Medusbišu apakšdzimtā ir 19 ciltis, no tām visplašāk izplatītā ir bezdzeloņa medusbišu cilts (*Meliponini*). Atbilstošajā klimatiskajā zonā tās ir sastopamas visā pasaulē. 

## Īpašības
Lielākā daļa sugu, izņemot medusbites, kamenes un bezdzeloņa medusbites, ir bites vientuļnieces, turklāt vairākas ciltis ir kleptoparazīti. Tās ir *[[Ericrocidini]]*, *[[Isepeolini]]*, *[[Melectini]]*, *[[Osirini]]*, *[[Protepeolini]]* un *[[Rhathymini]]*. Medusbišu apakšdzimtas sugām ir dažas atšķirīgas īpašības, kādas var novērot ļoti reti citām bišu sugām. Viena no tām ir tēviņu ieradums veidot kopīgas gulēšanas grupas uz augiem. Vakarā uz viena auga sapulcējas vairāki tēviņi, ieķeras augā ar žokļiem un kopīgi izguļ visu nakti līdz rītam. Reizēm to kājas kļūst ļenganas un brīvi nokarājas gar augu. Medusbišu apakšdzim tas sugas reizēm ziedputekšņu vietā ievāc ziedu eļļu, ar kuru baro savus kāpurus. Šāds ieradums ir novērots vēl tikai dažām grumbuļbišu dzimtas (*Melittidae*) sugām. Medusbišu apakšdzimtas sugas ir visnozīmīgākie ziedošo augu apputeksnētāji.

## Sistemātika
***Medusbišu apakšdzimta** (*Apinae*)
**Bezdzeloņa medusbišu cilts (*Meliponini*) 
**Kameņu cilts (*Bombini*)
**Medusbišu cilts (*Apini*)
**Orhidejbišu cilts (*Euglossini*) 
**Pūkbišu cilts (*Anthophorini*) 
**cilts *[[Ancylini]]*
**cilts *[[Centridini]]*
**cilts *[[Ctenoplectrini]]*
**cilts *[[Emphorini]]*
**cilts *[[Ericrocidini]]*
**cilts *[[Eucerini]]*
**cilts *[[Exomalopsini]]*
**cilts *[[Isepeolini]]*
**cilts *[[Melectini]]*
**cilts *[[Osirini]]*
**cilts *[[Protepeolini]]*
**cilts *[[Rhathymini]]*
**cilts *[[Tapinotaspidini]]*
**cilts *[[Tetrapediini]]*

## Atsauces

## Ārējās saites

*Sex determination in honey bees (Apinae and Meliponinae) and its consequences
*Subfamily Apinae - Honey, Bumble, Long-horned, Orchid, and Digger Bees
*Apinae Images
Džeks Džonsons

**Džeks Džonsons** (; dzimis 1987. gada 13. janvārī) ir amerikāņu hokejists, aizsargs, ASV hokeja izlases dalībnieks.

## Spēlētāja karjera
Profesionāļa karjeru Džonsons uzsāka 2006.—07. gada sezonas izskaņā, kad debitēja NHL kluba Losandželosas "Kings" sastāvā. Lai gan spēlētāju draftēja Karolīnas "Hurricanes", jau 2006. gadā viņa tiesības bija aizmainītas uz "Kings" vienību. 2007.—08. gada sezona bija pirmā pilnā Džonsona sezona NHL. 2008.—09. gada sezonā Džonsons izlaida 41 spēli traumas dēļ.

2011. gada ievadā Džonsons pagarināja savu līgumu ar Losandželosas "Kings" uz nākamajiem septiņiem gadiem, taču gadu vēlāk, 2011.—12. gada sezonas vidū, tika aizmainīts uz Kolumbusas "Blue Jackets" vienību. 2018. gada vasarā noslēdza piecu gadu līgumu ar Pitsburgas "Penguins". Divus gadus vēlāk "Penguins" izpirka līgumu, un aizsargs pievienojās Ņujorkas "Rangers".

ASV hokeja izlases sastāvā Džonsons izcīnījis 2010. gada olimpisko spēļu sudraba medaļu, sākot ar 2007. gadu spēlējis arī piecos  Pasaules čempionātos, divreiz pildot arī valstsvienības kapteiņa funkcijas.

## Ārējās saites

## Atsauces
Frīdrihs Ozoliņš

**Frīdrihs Ozoliņš** ( — ) bija Latvijas arheologs, politiķis, sabiedrisks darbinieks. Bijis Latvijas darba (1920) un satiksmes ministrs (1928—1930). "Demokrātiskā Centra" biedrs.

## Biogrāfija
Dzimis  Mālpils pagasta "Kulītēs" amatnieka ģimenē. Pēc skolas pabeigšanas 1899. gadā sāka strādāt Rīgas-Orlas dzelzceļa kontrolē, kā arī darbojās Rīgas Latviešu biedrības teātrī. 1905. gadā piedalījās teātra darbinieku arodbiedrības izveidē. No 1908. gada līdz Latvijas Republikas dibināšanai strādāja Vitebskā par dzelzceļa kontrolieri. Vitebskā būdams, bija Latviešu labdarības biedrības priekšnieks, dažādu komisiju loceklis, kā arī Evaņģēliski luteriskās draudzes padomes loceklis. Darbojies arī bēgļu palīdzības organizācijās.

Darbojies Latviešu pagaidu nacionālajā padomē. 1918. gadā piedalījies Latviešu dzelzceļnieku savienības dibināšanā, darbojies arī Latvijas Dzelzceļnieku biedrībā. 1920. gadā bija darba ministrs Kārļa Ulmaņa vadītajā valdībā. Īslaicīgi bija tirdzniecības un rūpniecības ministra pienākumu izpildītājs.

1924. gadā sācis strādāt Izglītības ministrijā par Pieminekļu valdes priekšsēdētāju, organizēja Latvijas senatnes pētīšanas iestādi, kā arī vadīja Arheoloģijas un etnogrāfijas nodaļu. No 1928. līdz 1930. gadam bija satiksmes ministrs Pētera Juraševska un Hugo Celmiņa valdībās.

Apbalvots ar II šķiras Triju Zvaigžņu ordeni.

Miris 1950. gadā.

## Atsauces
Medusbites

**Medusbites** jeb **medus bites** (*Apis*) ir vienīgā **medusbišu cilts** (*Apini*) ģints. Medusbišu galvenā pazīme ir medus ražošana un uzkrāšana, lai gan tās nav vienīgās bites, kas uzkrāj medu. Medusbišu ģints mūsdienās tiek sadalīta 7 sugās, kas savukārt iedalās 44 pasugās.

## Sistemātika
***Medusbišu cilts** (*Apini*)
****Medusbišu ģints** (*Apis*)
***Apakšģints *Apis*
****Āzijas medusbite (*Apis cerana*)
****Eiropas medusbite (*Apis mellifera*)
****Filipīnu medusbite (*Apis nigrocincta*)
****Kočevņikova bite (*Apis koschevnikovi*)
***Apakšģints *Megapis*
****Lielā medusbite (*Apis dorsata*)
***Apakšģints *Micrapis*
****Mazā medusbite (*Apis florea*)
****Melnā medusbite (*Apis andreniformis*)

## Atsauces

## Ārējās saites

*Science: Bees
TDRS-4

**TDRS-4**, pirms starta zināms kā **TDRS-D**, ir ASV sakaru pavadonis no Tracking and Data Relay Satellite System (TDRSS) sērijas. Tas kalpoja NASA no 1989. līdz 2011. gadam. Kosmisko aparātu izgatavojis uzņēmums TRW.

*TDRS-D* tika palaists ar kosmoplānu Discovery misijas STS-29R leikā. *Discovery* startēja  14:57:00 UTC. Dažas stundas pēc starta no kosmoplāna kravas telpas tika palaists dzinējbloks IUS ar tam piestiprināto 
*TDRS-D*. Ar pakāpes diviem manevriem pavadonis tika ievadīts ģeosinhronā orbītā. Tam tika dots nosaukums *TDRS-4*.

*TDRS-4* tika novietots punktā 41 grāds rietumu garuma. Tur tas nodrošināja sakarus ar NASA kosmiskajiem aparātiem, tai skaitā Space Shuttle un Starptautisko kosmosa staciju. 2005. gadā pavadonis tika pārvietots uz pozīciju 46° R.

2011. gada novembrī pavadonim sabojājās viena no trim akumulatoru baterijām. Tas tika pārvietots uz apbedījumu orbītu, kas atrodas 350 km virs ģeostacionārās orbītas, un sasniedza to decembrī. 2012. gada maijā NASA paziņoja, ka *TDRS-4* ir pārvietots drošā orbītā, kur tas netraucēs citiem kosmiskajiem aparātiem, un tam ir pārtraukta ekspluatācija. Sākotnēji darba mūžs bija plānots 10 gadi, bet reāli tas nokalpoja gandrīz 23 gadus.

## Atsauces

## Ārējās saites
* TDRS 1, 2, 3, 4, 5, 6 Gunter Dirk Krebs
SKS 31. ekspedīcija

**SKS 31. ekspedīcija** (*Экспедиция МКС-31*; *Expedition 31* jeb *ISS-31*) bija Krievijas, ASV un Eiropas kosmonautu ekspedīcija Starptautiskajā kosmosa stacijā (SKS) no  līdz .

## Apkalpe

## Ārējās saites
* 31. ekspedīcija NASA mājas lapā  
* 30./31. ekspedīcija Energija mājas lapā  
* 31./32. ekspedīcija Energija mājas lapā
1247. gads

**1247. gads** () bija gads, kas pēc Jūlija kalendāra sākās otrdienā.

## Notikumi

### Nezināms datums

## Dzimuši

## Miruši
* 31. augusts — Mazovijas Konrāds, Krakovas lielkņazs (dzimis 1187. vai 1188. gadā)
* tiek uzskatīts, ka šajā gadā nomira leģendārais Robins Huds
Alouette 1

**Alouette 1** bija Kanādas pirmais pavadonis. Kanāda pēc PSRS un ASV kļuva par trešo valsti, kura pati izgatavojusi savu Zemes mākslīgo pavadoni. Tas palaists 1962. gadā un 10 gadus izmantots jonosfēras pētījumiem.

Pavadoni izgatavoja Kanādas Aizsardzības un pētījumu telekomunikāciju iestāde (*Defence and Research Telecommunications Establishment*, *DRTE*).

Kosmiskajā aparātā bija uzstādīts jonosfēras zondētājs, supergaro viļņu uztvērējs, enerģētisko daļiņu detektors un kosmiskā trokšņa eksperiments. Pavadonis tika stabilizēts, rotējot ar 1,4 apgriezieniem minūtē. Tajā nebija datu ierakstīšanas ierīces, tādēļ informācija tika ievākta tikai tad, kad pavadonis atradās virs zemes stacijām, dienā aptuveni 6 stundas.

*Alouette 1* tika palaists  06:05 UTC ar nesējraķeti Thor-Agena-B no Vandenberga Gaisa spēku bāzes starta kompleksa *75-1-1*.

1972. gadā pavadonis tika izslēgts. 

## Ārējās saites
* Alouette I and II Canadian Space Agency 
* Alouette 1, 2 Gunter Dirk Krebs
Es neesmu neprātīgs

**"Es neesmu neprātīgs"** ir Laura Reinika dziesma. Dziesma iekļuva top 20 Latvijas Spices nr. 1 dziesmas 2003. gadā. Dziesma ir iekļauta Reinika 2. albumā Lidot savādāk. Video autore ir Aija Strazdiņa - Ratinska, teksta autors Mārtiņš Freimanis.
A Momentary Lapse of Reason

***A Momentary Lapse of Reason*** ir trīspadsmitais britu progresīvā roka grupas *[[Pink Floyd]]* studijas albums. Tas bija pirmais albums bez grupas bijušā līdera Rodžera Votersa dalības. Ieraksta laikā grupas dalībnieki oficiāli bija tikai divi: Deivids Gilmors un Niks Meisons, taču visi ieraksti (dažos Meisons pat nepiedalās) tapuši ar daudzu studijas mūziķu palīdzību. Dažu kompozīciju ierakstīšanā piedalījies arī Riks Raits, taču juridisku iemeslu dēļ no 1980. līdz 1990. gadam viņš oficiāli nebija grupas dalībnieks. Tāpat kā grupas iepriekšējais albums *[[The Final Cut]]* bieži tiek dēvēts par Rodžera Votersa soloalbumu, šis albums pamatā ir Deivida Gilmora albums — viņš reiz teicis, ka plānojis šo albumu izdot kā savu trešo soloalbumu, taču beigās nolēmis tomēr to izdot kā *Pink Floyd* albumu, lai pierādītu, ka grupa var iztikt arī bez Votersa.

Ne kritiķu, ne klausītāju vidū šis albums neiekaroja simpātijas, lai arī tas nokļuva gan amerikāņu, gan angļu pirktāko ierakstu topa trešajā vietā. Bieži šis albums dēvēts arī par grupas karjeras lielāko neveiksmi, parasti pamatojoties uz skanējumu, kas atšķirībā no klasiskās *Pink Floyd* ģitāras un elektroērģeļu saspēles, šoreiz ir veidots uz elektronisko instrumentu pamata.

Šis ir arī pirmais grupas albums, kurš jau sākotnēji izdots CD formātā.

## Skaņdarbu Saraksts
Visas dziesmas iedziedājis Deivids Gilmors, izņemot, kur minēts.
Tonijs Levins

**Entonijs Fredriks "Tonijs" Levins** (; dzimis ) ir amerikāņu progresīvā roka mūziķis, specializējies basģitāras, *[[Chapman Stick]]* un kontrabasa spēlēšanā (lai arī viņš arī dzied un spēlē sintezatoru).

Levins ir vislabāk zināms pēc viņa darba grupā *[[King Crimson]]* un kopā ar Pīteru Geibrielu. Viņš ir bijis arī grupas *[[Liquid Tension Experiment]]* dalībnieks, tāpat ir spēlējis *King Crimson* blakusprojektos *[[Bruford Levin Upper Extremities]]*, *[[ProjeKct One]]* un *[[ProjeKct Four]]* un pašlaik ir savas izveidotās grupas *Stick Men* līderis.

## Atsauces

## Ārējās saites

*
Silvija Ravdone-Krodere

**Silvija Ravdone-Krodere** (dzimusi  Liepājā, mirusi ) bija latviešu basketboliste, spēlējusi centra pozīcijā.

## Biogrāfija
Basketbolu sākusi spēlēt Alsungas vidusskolā 1953. gadā. Laikā no 1957. līdz 1958. gadam viņa pārstāvēja Liepājas "Daugava" klubu, no 1959. līdz 1969. gadam — Rīgas TTT (ar pārtraukumu), savukārt no 1970. līdz 1974. gadam spēlēja Rīgas "Lokomotīve" komandā. Pēc TTT komandas trenera Raimonda Karnīša lūguma S. Ravdone-Krodere 1973. gadā šajā komandā aizvadīja vienu posmu.

TTT sastāvā izcīnījusi desmit PSRS čempiontitulus (1960—1969), tāpat divas reizes uzvarējusi PSRS ziemas sacensībās (1959, 1963). Tāpat deviņas reizes uzvarēja Eiropas čempionvienību kausa izcīņā (1960—1962, 1964—1969). Divas reizes kļuvusi par Latvijas PSR čempioni (1961, 1972).

Latvijas PSR izlases sastāvā divas reizes uzvarēja PSRS Tautu spartakiādē (1963, 1967). PSRS izlases sastāvā 1967. gadā izcīnījusi uzvaru Pasaules čempionātā, kā arī divas reizes uzvarējusi Eiropas čempionātā (1962, 1964). 1965. gadā tika gūta uzvara Universiādē.

1998. gadā tikusi apbalvota ar V šķiras Triju Zvaigžņu ordeni. Ir PSRS Nopelniem bagātā sporta meistare (1967).

## Privātā dzīve
Silvija Ravdone-Krodere ir dzimusi  Liepājā. Izglītību ieguvusi Liepājas 1. vidusskolā, kā arī Latvijas Valsts universitātes Juridiskajā fakultātē. S. Ravdone-Krodere ir strādājusi par izmeklētāju, prokurora palīgu un juriskonsultanti. Ir zvērināta advokāte. Karjeras laikā spēlējusi ar kaulu tuberkulozes perēkli, kurš tika atklāts tikai pēc karjeras beigām, kas izveidojies pēc bērnībā gūtas traumas kājā.

Precējusies ar basketbola tiesnesi Jāni Kroderi.

Mirusi 2017. gada 9. februārī.

## Atsauces

## Ārējās saites

* Latvijas basketbola Goda zāles profils
* No Alsungas līdz pasaules basketbola zenītam
Helēna Bitnere-Hehta

**Helēna Bitnere-Hehta** (dzimusi  Rīgā) ir bijusī latviešu basketboliste, spēlējusi aizsardzes pozīcijā.

## Biogrāfija
Izglītību ieguvusi Rīgas 5. vidusskolā, kā arī Rīgas Medicīnas institūtā, ko beigusi 1963. gadā. Viņas vecākā māsa Benita bijusi Latvijas vieglatlētu izlasē jau vidusskolas laikā, abas māsas skolas laikā piedalījušās gan basketbola, gan volejbola, gan vieglatlētikas sacensībās. Bērnībā lauzusi kreiso roku, kas nav ļāvis turpmākajā dzīvē to izliekt taisni.

Laikā no 1953. līdz 1958. gadam viņa pārstāvēja LVU un "Daugava" komandas, no 1959. līdz 1967. gadam — Rīgas TTT. TTT sastāvā izcīnījusi sešus PSRS čempiontitulus (1960—1964, 1966). 1956. gadā kļuva par PSRS vicečempioni, savukārt 1958. gadā — trešās vietas ieguvēju. Tāpat TTT sastāvā piecas reizes uzvarēja Eiropas čempionvienību kausa izcīņā (1960—1962, 1964, 1966). Vēl H. Bitnere-Hehta divas reizes uzvarējusi Latvijas PSR čempionātā (1954, 1955).

Latvijas PSR izlases sastāvā aizvadījusi 89 spēles, divas reizes uzvarējusi PSRS Tautu spartakiādē (1963, 1967). PSRS izlases sastāvā 1959. gadā izcīnījusi uzvaru Pasaules čempionātā, kā arī uzvarējusi 1960. gada Eiropas čempionātā un 1958. gada Eiropas čempionātā izlases sastāvā tika ieņemta 2. vieta.

H. Bitnere-Hehta ir bijusi farmaceite. Ir PSRS Nopelniem bagātā sporta meistare (1965). Precējusies ar bijušo basketbolistu, kas spēlējis Rīgas ASK un vadījis LLA Fiziskās audzināšanas katedru, Oļģertu Hehtu.

## Atsauces

## Ārējās saites

* Latvijas basketbola Goda zāles profils
The Division Bell

***The Division Bell*** ir četrpadsmitais un pēdējais britu progresīvā roka grupas Pink Floyd studijas albums. Šis ir otrais albums, kurā kā grupas līderis ir Deivids Gilmors. Mūziku galvenokārt sarakstījuši Deivids Gilmors un Riks Raits - šis albums iezīmē viņa atgriešanos Pink Floyd un muzikālā darba atsākšanu, savukārt vārdus dziesmām pārsvarā sacerējusi Gilmora jaunā sieva Pollija Samsone. Šis ir arī pirmais albums, kopš 1973. gada The Dark Side of the Moon, kurā Raits kādā no dziesmām izpilda solovokālus. Lai gan *The Division Bell* nav konceptuāls albums, vairākas albuma dziesmas ir ar kopīgu tematiku - cilvēku saprašanos, komunikāciju un spēju saprast; šāda tematika Pink Floyd dziesmās sastopama jau kopš 1971. gada Meddle. Kā saksofonists šajā albumā piedalās Diks Parijs, kurš piedalījies arī *The Dark Side of the Moon* un *[[Wish You Were Here]]*. Parijs aktīvi koncertējis nebija kopš astoņdesmito gadu sākuma, bet ar piedalīšanos albuma ierakstā viņš savu muzikālo darbību atjauno; viņš spēlējis arī šim albumam piesaistītajā koncerttūrē.

Kritiķi šo albumu novērtēja samērā zemu, taču atzina to par labāku nekā grupas iepriekšējo. Par spīti tam albums iekļuva gan angļu, gan amerikāņu labāk pārdoto ierakstu topa pirmajā vietā, un ir aprēķināts, ka kopā ir pārdotas apmēram 10 miljoni šī albuma kopijas.

Dziesma Marooned ieguva *Pink Floyd* vienīgo Grammy balvu kā labākā roka instrumentālā kompozīcija.

## Skaņdarbu saraksts
Visas dziesmas iedziedājis Deivids Gilmors, izņemot Wearing the Inside Out - Riks Raits un Cluster One un Marooned, kuras ir instrumentālas.

## Atsauces
Starless and Bible Black

***Starless and Bible Black*** ir progresīvā roka grupas *[[King Crimson]]* sestais studijas albums. Tas tika izdots 1974. gadā. Gandrīz visi albumā ierakstītie vokālie skaņdarbi (izņemot *The Night Watch*) ir satīristiski komentāri par zemiskumu un materiālismu sabiedrībā. Vairākas albuma dziesmas ir koncertieraksti, kuriem ir izgriezti un pieklusināti publikas aplausi.

## Skaņdarbu saraksts
### Pirmā puse
# *The Great Deceiver* (Džons Vetons, Roberts Frips, Ričards Palmers-Džeimss) — 4:02
# *Lament* (Frips, Vetons, Palmers-Džeimss) — 4:00
# *We'll Let You Know* (Deivids Kross, Frips, Vetons, Bills Brufords) — 3:46
# *The Night Watch* (Frips, Vetons, Palmers-Džeimss) — 4:37
# *Trio* (Kross, Frips, Vetons, Brufords) — 5:41
# *The Mincer* (Kross, Frips, Vetons, Brufords, Palmers-Džeimss) — 4:10

### Otrā puse
# *Starless and Bible Black* (Kross, Frips, Vetons, Brufords) — 9:11
# *Fracture* (Frips) — 11:14

### 2011. gada izdevuma papildu skaņdarbi
# *The Law Of Maximum Distress Part 1* — 6:42
# *Improv The Mincer* — 4:22
# *The Law Of Maximum Distress Part 2* — 2:28
# *Dr. Diamond (Live)* — 4:00
# *Guts On My Side (Live)* — 4:31
Rīts Sakalausks

**Rīts Sakalausks** (; dzimis ) ir lietuviešu vieglatlēts, startē 100 m sprinta distancē.

Vairākas reizes uzvarējis Lietuvas čempionātā. 2011. gada Universiādē izcīnīja 2. vietu ar rezultātu 10,14 sekundes, kas bija jauns Lietuvas rekords. Viņš laboja sev piederējušo nacionālo rekordu, iepriekš šo distanci veicis 10,24 sekundēs. Tāpat R. Sakalauskam pieder Pasaules rekords 150 metru distancē — 2010. gada februārī viņš šo distanci telpās veica 15,53 sekundēs.

## Personiskie rekordi

## Ārējās saites
Starpštatu šoseju sistēma

thumb|ASV starpštatu šoseju sistēma
**Starpštatu šoseju sistēma** jeb oficiāli **Dvaita Eizenhauera vārdā nosauktā starpštatu un aizsardzības šoseju sistēma** ir autoceļu sistēma ASV, kas veido daļu no ASV Nacionālās šoseju sistēmas. Sistēma nosaukta ASV prezidenta Dvaita Eizenhauera vārdā, jo tieši viņš aizsāka sistēmas izveidošanu. 1956. gadā tika apstiprināts federālais "šosejas likums" un lielākā daļa sistēmas tika izbūvēta nākamo 35 gadu laikā. Sistēma tiek nepārtraukti uzlabota un uzturēta - 2010. gadā visu ceļu kopgarums sasniedza 75 932 kilometrus. Sistēmas kopizmaksas 2006. gadā tika novērtēta 425 miljardus dolāru apmērā - viens no lielākajiem projektiem pasaules vēsturē.

## Vēsture
### Plānošana
thumb|I-55 šosejas celtniecība Misisipi štatā 1972. gads
Sistēmas plānošana aizsākās 1921. gadā kad ASV armija uzdeva ASV Ceļu birojam sagatavot sarakstu ar ASV ceļiem, kuriem būtu nozīme valsts aizsardzībai. Rezultātā tika iegūta tā sauktā Peršinga karte, kas kalpoja kā uzmetums visai sistēmai. Pieaugot automobiļu skaitam, kļuva skaidrs ka ar laiku esošā, pārsvarā parasto ceļu ASV numurēto ceļu sistēma nespēs uzturēt tādus apjomus un 30. gadu nogalē tika uzsākta ietilpīgas šoseju sistēmas plānošana. Eizenhauers, kurš otrā pasaules kara laikā ieņēma apvienoto spēka komandiera posteni, novērtēja Vācijas autoceļu sistēmu, kā absolūti nepieciešamu valsts aizsardzības sastāvdaļu un ka šāda sistēma ļautu trauksmes brīdi efektīvi transportēt gan materiālos, gan personāla resursus. 1955. gadā tika publicēts pētījums par galvenajām šoseju trasēm, kas arī kļuva par visas sistēmas pamatplānu.

### Būvniecība
Šoseju sistēmas būvniecību apstiprināja 1956. gada 29. jūnijā ar federālo šosejas likumu. Pirmais kontrakts par ceļu izbūvi tika noslēgts dažas dienas vēlāk - 2. augustā Misūri štatā. 1974. gadā Nebraskas štats kā pirmais pabeidza visu starpštatu šoseju izbūvi savā teritorijā, bet oriģinālo plānu pilnībā pabeidza tikai 1992. gada 14. oktobrī, kad tika pabeigts sarežģīts šosejas posms Glenvudas kanjonā.

### Pēc 1992. gada
Vēl aizvien notiek dažādu apvedceļu un palīgceļu būvniecība, kas aizsākās 80. gados, šie ceļi neietilpa oriģinālajā šoseju sistēmā, tādēļ sistēmu uzskata par pabeigtu.

## Ārējās saites
Atikuss Ross

**Atikuss Ross** (; dzimis ) ir angļu mūziķis, komponists un producents. 2010. gadā ieguvis Amerikas Kinoakadēmijas balvu par Labāko oriģinālmūziku filmai "Sociālais tīkls", ko bija sarakstījis kopā ar Trentu Reznoru. Tāpat Ross ir oriģinālmūzikas autors filmām "Meitene ar pūķa tetovējumu" (kopā ar Reznoru), "Īlaijas grāmata" un "47 ronini".

Atikuss Ross kopā ar Trentu Reznoru saņēmuši ''Emmy'' balvu par mūziku TV miniseriālam *[[Watchmen]]* (2019). 2021. gadā par mūziku animācijas filmai "Dvēsele" Atikuss Ross kopā ar Trentu Reznoru un Džonu Batistu saņēma Kinoakadēmijas balvu nominācijā "Labākā oriģinālmūzika", Zelta globusa balvu nominācijā "Labākais skaņu celiņš" un BAFTA kino balvu nominācijā "Labākā oriģinālmūzika".

Kopš 1990. gadu sākuma ir grupas *[[12 Rounds]]* dalībnieks, pašlaik ir grupas *[[How to Destroy Angels]]* dalībnieks. Programmējis un producējis četrus grupas *[[Nine Inch Nails]]* albumus.

## Ārējās saites
Kens Vilbers

**Kens Vilbers** () tiek uzskatīts par integrālās teorijas pamatlicēju. Rakstnieks, domātājs, jogs un mistiķis, Vilbers šodien ir viens no visvairāk lasītajiem un ietekmīgākajiem amerikāņu filozofiem. Viņa darbi ir pārtulkoti vairāk nekā 30 valodās, arī latviski. Vilbers ir Integrālā institūta dibinātājs.

## Dzīve
Vilbers ieguva bakalaura grādu ķīmijā un bioloģijā Nebraskas universitātē un 1973. gadā, 23 gadu vecumā, uzrakstīja pirmo grāmatu, "Apziņas spektrs".
1983. gadā Vilbers apprecējās ar psihologu Treju Kilamu (*Treya Kallam*), kura 1999. gadā nomira ar krūts vēzi. Pašlaik Vilbers dzīvo Kolorādo, ASV.

## Ietekme un kritika
Vilbera rakstos ir izvērsts jēdziens — holons, ko popularizēja angļu rakstnieks Arturs Kestlers (*Arthur Koestler*). Feministi kritizējuši Vilbera skaidrojumus par dominances un dabiskām hierarhijām.

## Tulkoti darbi
* Īsa visaptverošā vēsture (Jumava) (tulkojis Normunds Pukjans) 
* Visaptverošā teorija (Jumava) (tulkojis Normunds Pukjans) 

## Bibliogrāfija (nepilna)
* "Apziņas spektrs" (*Spectrum of Consciousness*)
* "Ar Gara aci" (*The Eye of Spirit* )
* "Augšup no Ēdenes" (*Up From Eden* )
* "Integrālā psiholoģija" (*Integral Psychology* )
* "Sekss, ekoloģija garīgums" (*Sex, Ecology, Spirituality: The Spirit of Evolution* )

## Atsauces

## Ārējās saites

* Vilbers par mākslu 
* Transpersonāla psiholoģija 
* Biogrāfija 
* Izdevējs par Vilbera grāmatām
Unreal Tournament

***Unreal Tournament*** ir pirmās personas šaujamspēle, ko kopīgi izstrādājušas Epic Games un Digital Extremes. To 1999. gadā izdeva GT Interactive. Infogrames izlaida spēles PlayStation 2 un Dreamcast mājas konsoļu versijas. Retrospektīvi, spēli arī sauc par UT99 vai UT Classic, lai atšķirtu to no tās daudzajiem turpinājumiem. Spēle ir balstīta uz to pašu tehnoloģiju, uz ko tika balstīta spēle *Unreal*.

thumb|Spēles ekrānattēls.

## Spēlēšana
UT tika veidota kā arēnas šaujamspēle, kur galvenā darbība ir daudzspēlētāju cīņas. Spēles vienspēlētāja kampaņa būtībā ir spēļu sērija arēnā ar botiem. Komandu sacensībās botus izmanto, lai aizpildītu spēlētāja komandas biedru lomu. Pat Interneta serveros botus dažreiz izmanto, lai papildinātu komandas, kurās ir maz spēlētāju.

UT ir pazīstams  ar savu botu mākslīgo intelektu, programmētāja Stīva Polga (*Steve Polge*) izstrādājumu, kas agrāk bija sasniedzis slavu ar *Reaper Bot* projektēšanu spēlei Quake, vienu no senākajiem efektīva cīņas bota piemēriem. Spēlētājs var izvēlēties botu prasmju līmeni (no „Novice” līdz „Godlike”). Botus var vēl vairāk dažādot, mainot vārdus, izskatu, precizitāti, ieročus utt.

## Spēles režīmi

**Deathmatch*: klasiska *katrs-par-sevi* spēlētājs pret spēlētāju cīņa. Mērķis ir iegūt visvairāk punktu nogalinot citus spēlētājus.
**Team Deathmatch*: Komanda sacenšas kopā, lai pēc punktu skaita pārspētu pretinieka komandu. Tāpat kā ar *Capture the Flag* un *Domination* režīmiem, šajā spēlē-un atšķirībā no turpmākajiem izlaidumiem, četras komandas tika atļautas: sarkanā, zilā, zaļā un zelta.
**Capture the flag*: klasiska karoga pārņemšana. Spēlētāji sacenšas, lai iegūtu otras komandas karogu un atgrieztu to savā bāzē. Konkurētspējīgām komandām ir jāizmanto daudz komandas spēles. Abām komandām ir jāaizstāv savas bāzes no ienākošajiem uzbrucējiem un jāiekļūst otras komandas bāzē, jāpaņem pretinieka karogs un jāatgriežas bāzē. Tas paredz, ka komandai ir ļoti labi jāaizsargā savu karoga pārnēsātāju no ienaidniekiem, lai pabeigtu savu mērķi. 
**Domination*: Komandas sacenšas par dažādiem kontroles punktiem, kurus kontrolējot tās saņem uzvaras punktus. Standarta kartēs ir trīs kontrolpunkti. Kontrole šiem punktiem tiek sākotnēji veikta, ieņemot platību (fiziski aizņemt vietu), taču kontroli punktā turpina, līdz spēlētājs no citas komandas aizņem telpu. Jo vairāk punktus kontrolē komanda, jo ātrāk tā gūst punktus.
**Last Man Standing*: Līdzīgs *Deathmatch*, mērķis šeit ir palikt dzīvam ilgāk nekā pretinieki. Spēlētāji sāk ar visiem pieejamajiem ieročiem, ar pilnu munīciju, un ar noteiktu skaitu dzīvību. Papildinājumi, tostarp dzīvību un munīcijas pakas nav pieejamas. Tiklīdz spēlētājam beidzas dzīvības, viņš zaudē un ir jāgaida kamēr mačs beidzas.
**Assault* Šajā režīmā sacenšas divas komandas - viena uzbrūk un viena aizsargājas. 1. komandai ir laikā jāizdara kāds uzdevums (parasti vairāki), piemēram, kaut kas jāiznīcina, jānospiež kāda poga utt. Ja otrā komanda veiksmīgi nosargā bāzi, līdz laiks beidzas, tad tā uzvar. Ja pirmā komanda uzvar (laikā izpilda visus uzdevumus), tad nākamajā mačā tai ir jāaizsargājas, un tā līdz kāda komanda notur bāzi.

### Atsauces
Viktors Lācis

**Viktors Lācis** (dzimis ) ir bijušais latviešu vieglatlēts, pārsvarā startējis 400 m, 800 m un 400 m barjerskrējiena distancēs. Pēc aktīvo sporta gaitu beigām kļuva par treneri, trenējis arī Eiropas čempioni tāllēkšanā Inetu Radēviču (bijuši arī precējušies), šobrīd trenē garo distanču skrējēju Poļinu Jeļizarovu. Šobrīd (2012) ir arī Latvijas vīriešu un sieviešu basketbola izlašu fiziskās sagatavotības treneris.

Piedalījās  Sidnejā. Tajās izcīnīja 18. vietu 800 metru distancē ar laiku 1:47,24 min. Viņa lielākais panākums Pasaules čempionātos ir 1997. gadā izcīnītā 35. vieta 800 m distancē, savukārt Eiropas čempionātā — 18. vieta 800 m distancē 1998. gadā. Vairākas reizes uzvarējis Latvijas čempionātā. Pašreizējais Latvijas rekordists 400 m/b distancē — 49,60 s (1.6.2001.).

## Ārējās saites
Flattr

***Flattr*** ir 2010. gadā radīta mikromaksājumu sistēma. Tā ļauj finansiāli atbalstīt un saņemt atbalstu tiem, kas reģistrējušies šajā projektā. 

*Flattr* lietotāji var ieskaitīt savā kontā naudu (mazākais — divus eiro), kuru turpmākā mēneša laikā tie var ziedot citiem lietotājiem, kas ir reģistrējušies *Flattr* sistēmā. Par katru maksājumu uzņēmums iekasē 10%, kā arī mēneša laikā neiztērēto naudu izlieto labdarībai. 

Tā kā *Flattr* atbalsta daudzas tīmekļa platformas, piemēram, *[[WordPress]]*, *[[Blogger]]*, *[[Joomla]]* u.c., tad šī sistēma lielākoties tiek izmantota, lai finansiāli atbalstītu dažādus tīmekļa projektus. 

2010. gadā tīmekļa vietne piesaistīja pasaules uzmanību, kad tā kļuva par galveno ziedojumu vācēju *[[WikiLeaks]]* projektam, jo lielākā daļa maksājumu sistēmu atteicās pārskaitīt naudu šim projektam.

## Atsauces
Delicate Sound of Thunder

***Delicate Sound of Thunder*** ir britu progresīvā roka grupas Pink Floyd koncertieraksts. Tas ierakstīts A Momentary Lapse of Reason Tour koncerttūres ietvaros un ir piesaistīts grupas trīspadsmitajam studijas albumam A Momentary Lapse of Reason. Izdots dubultalbuma formātā gan ar diviem kompaktdiskiem, gan divām vinila platēm, gan divām audiokasetēm. Interesanti, ka šis albums bijis pirmais roka ieraksts, kurš skanējis kosmosā. Padomju kosmosa ekspedīcija Sojuz TM-7 tā kasetes formāta ierakstu, kuru izdeva padomju ierakstu rūpnīca "Melodija". Šis ir arī pirmais un vienīgais grupas albums, kas oficiāli izdots Padomju savienībā. 

Kamēr ieraksta pirmais disks ir aizpildīts gandrīz ar tikai A Momentary Lapse of Reason kompozīcijām, otrajā sastopamas tādas dziesmas kā One of These Days, Time, Comfortably Numb, Money un daudzas citas par grupas klasiskajām dēvētas kompozīcijas.

## Skaņdarbu saraksts
### Kompaktdiska versija
#### Pirmais disks

#### Otrais disks

### Audiokasetes/Vinila plates versija
#### Pirmais disks
##### Pirmā puse

##### Otrā puse

#### Otrais disks
##### Pirmā puse

##### Otrā puse
Džordijs Vaits

**Džordijs Osborns Vaits** (; dzimis ), zināms ar pseidonīmu ***Twiggy Ramirez***, ir amerikāņu mūziķis. Vaits ir vislabāk zināms kā basists un ģitārists grupā *[[Marilyn Manson (grupa)|Marilyn Manson]]*. Viņš ir darbojies arī kā basists grupā *[[A Perfect Circle]]* un ir bijis basists *[[Nine Inch Nails]]* koncertturnejās. Vaits ir arī vokālists un multiinstrumentālists grupai *[[Goon Moon]]* un ir galvenais dziesmu autors grupai *[[Desert Sessions]]*.

Grupā *Marilyn Manson* Vaits darbojas kopš 1993. gada. 2002. gadā gan viņš grupu pameta, bet 2008. gadā atkal tai pievienojās.

## Ārējās saites
* Oficiālā mājaslapa
Kosmos-1

***Kosmos-1*** (*Космос-1*) jeb ***DS-2 №1***, bija PSRS pavadonis, kas palaists 1962. gadā. Pirmais no *[[Kosmos (pavadoņu sērija)|Kosmos]]* sērijas, kā arī pirmais no Dņepropetrovskas pavadoņiem (*DS*), kas sasniedzis orbītu.

*DS-2 №1* primārais uzdevums bija nesējraķetes *[[Kosmos-2 (nesējraķete)|Kosmos-2]]* (*63S1*) izmēģināšana. Tam bija divu frekvenču radioraidītāji, ar kuru raidītajiem signāliem tika pētīta radioviļņu izplatība jonosfērā

*Kosmos-1* tika palaists  11:59 UTC ar nesējraķeti *Kosmos-2* (*63S1*, sērijas numurs *6LK*) no Kapustinjaras starta kompleksa *Majak-2*. Šis bija pirmais *Kosmos* raķetes starts, kurā veiksmīgi sasniegta orbīta (pirmie divi starti 1961. gadā beidzās ar avāriju).

thumb|220px|left|''Kosmos-1'' veltīta 2005. gadā Ukrainā izdota pastmarka
Rietumos *Kosmos-1* bija pazīstams kā ***Sputnik 11***.

## Ārējās saites
* DS-2 Gunter Dirk Krebs
Oleksijs Kasjanovs

**Oleksijs Kasjanovs** (; dzimis ) ir ukraiņu bijušis vieglatlēts, startēja desmitcīņas sacensībās.

Piedalījies trīs olimpiskajās spēlēs.  Pekinā izcīnīja 7. vietu ar 8238 punktiem. 2012. gadā Londonā arī ieņēma 7. vietu, bet 2016. gadā Riodežaneiro sacensības nepabeidza. 2007. gada Universiādē ieņēma 4. vietu. Pasaules čempionātos lielākos panākumus guvis 2009. gadā Berlīnē, kur ar 8479 punktiem sākotnēji ieņēma 4. vietu, bet pēc krievu desmitcīņnieka Aleksandra Pogorelova diskvalifikācijas par dopinga lietošanu saņēma bronzas medaļu. 2010. gada Eiropas čempionātā nepabeidza sacensības, toties 2012. gada Pasaules čempionātā telpās izcīnīja sudraba medaļu septiņcīņā ar 6071 punktu. Arī 2016. gada Pasaules čempionātā telpās ieguva sudrabu. 2012. gada Eiropas čempionātā izcīnīja sudraba medaļu ar 8321 punktu.

## Ārējās saites
Kasjanovs

**Kasjanovs** var būt:

* Mihails Kasjanovs, Krievijas Federācijas premjerministrs (2000–2004), vēlāk opozīcijas partijas "Parnas" līderis 
* Oleksijs Kasjanovs, ukraiņu vieglatlēts
Paskals Bērenbruhs

**Paskals Bērenbruhs** (; dzimis ) ir vācu vieglatlēts, startē desmitcīņas sacensībās.

Izcīnījis sudraba medaļu 2007. gada Eiropas U-23 čempionātā ar 8239 punktiem. Pasaules čempionātos lielākos panākumus guvis 2009. gadā Berlīnē, kur ar 8439 punktiem ieņēma 6. vietu, kas ir arī sportista personiskais rekords. 2012. gada Eiropas čempionātā kļuva par čempionu ar 8558 punktiem, savukārt 2006. gadā ieņēma 5. vietu ar 8209 punktiem. Vairākkārt izcīnījis medaļu *Hypo-Meeting* sacensībās.

## Ārējās saites
Iveta Lalova

**Iveta Lalova-Kolio** (; dzimusi ) ir bulgāru vieglatlēte, startē 100 m un 200 m sprinta sacensībās.

Piedalījusies divās Olimpiskajās spēlēs (, ). 2004. gadā Atēnās ieņēma 4. vietu 100 m distancē (11,00 s) un 5. vietu uz pusi garākā distancē (22,57 s). 2008. gadā Pekinā sasniedza pusfinālu 100 metros un ceturtdaļfinālu 200 metros. 2005. gadā izcīnījusi pirmo vietu 200 m distancē Eiropas čempionātā telpās. 2012. gada Eiropas čempionātā izcīnīja zelta medaļu 100 m distancē (11,28 s).

## Ārējās saites